b'\n_START_ARTICLE_\nUnibersidad ng Sydney\n_START_PARAGRAPH_\nAng  Unibersidad ng Sydney (Ingles: University of Sydney, impormal na\xc2\xa0USyd o USYD) ay isang pampublikong\xc2\xa0unibersidad sa\xc2\xa0pananaliksik na matatagpuan sa\xc2\xa0Sydney, Australia. Itinatag noong 1850, ito ay ang unang unibersidad sa Australia at kinikilala bilang isa sa mga nangungunang unibersidad sa mundo. Ito ay niraranggo bilang isa sa 50 pinakareputableng unibersidad. Ang mga nagtapos dito ay niraranggo bilang ikaapat na pinakaemployable sa mundo at ang nangunguna sa Australia. Ang unibersidad ay binubuo ng 16 fakultad at paaralan, sa pamamagitan ng mga ito ay nakakapag-alok ng mga digring batsilyer, master at doktoral. Noong 2014, ito ay may 33,505 undergraduate at 19,284 graduate students._NEWLINE_Limang nagwagi ng\xc2\xa0Nobel at dalawang nagwagi ng\xc2\xa0Crafoord ang konektado sa unibersidad bilang mga nagtapos o mga guro. Ang unibersidad ay nag-eduka sa pitong punong ministro ng Australia, dalawang gobernador heneral ng Australia, siyam na gobernador ng mga estado at administrador ng mga teritoryo, at 24 hukom ng Mataas na Hukuman ng Australia, kabilang ang apat na punong mahistrado. Ang\xc2\xa0Sydney ay nakapagprodyus ng 110 Rhodes Scholars\xc2\xa0at ilang Gates Scholars.'